section_heading: Životopis
paragraph_text: Rodio se u Frkečima kraj Barbana 1938. godine. Obnašao je mnoge dužnosti. Bio je direktorom puljskog Zavoda za ekonomiku, predsjednik privrednog vijeća Skupštine općine Pula, predsjednik Izvršnog vijeća Skupštine Općine, te ravnatelj Poslovne zajednice za vanjsku trgovinu GIO Export-Import iz Pule. Od 1968. do 1972. godine bio je zastupnikom privrednog vijeća Sabora SR Hrvatske. Predavao je na Višoj ekonomskoj školi u Puli te sudjelovao u radu znanstvenih skupova Susreti na dragom kamenu posvećenih Mati Baloti - Miji Mirkoviću. Spada među najveće istarskih ekonomista srednje generacije. Ekonomskim porukama bio je ispred svog vremena. Zbog snažna uvjerenja, ukazujući na loše stanje gospodarstva, bio je disonantan u odnosu na okrutnu zbilju svog vremena. Ukazivao na loše načine djelovanja u prevladavanju zatečenog stanja. Svoju je disonantnost prikrivao zanatskom vještinom s uporištem u općeprihvaćenim tendencijama suvremene ekonomske misli i snažnom vjerom u budućnost. Umro je 1985. godine u Puli. 9. rujna 2018. ispred novog sjedišta Općine Barban otkriveno mu je spomen poprsje.